kardosdrur/scandi-wiki huggingface dataset:
VideoMarathon

VideoMarathon er en årlig tilbagevendende nordisk event skabt af David Peter Fox, som har været afholdt siden 2001. Ideen går ud på at deltagerne skal lave en film efter et enkelt emne på 48 timer. Ved start oplyses emnet som er hemmeligt og herefter skal deltagerne selv optage og klippe deres film.

VideoMarathon blev støttet af Det Danske Filminstitut, Københavns Kommune, Københavns Amt og LO. Herudover blev arrangementet støttet af en lang række private firmaer, bl.a. Politiken, Apple Computer, Øksnehallen, Nordisk Film, Yahoo, Y&R, Zentropa, TDC. Samt en flere tv stationer bl.a. DR TV, SVT, TV2 Norge, MTV Nordic, TV 1000.

VideoMarathon blev afhold både i København, Stockholm og Oslo samtidigt.

Konkurrencen 
Konkurrencen starter på Axeltorv i København. Deltagerne skal kun medbringe et videokamera – der opstilles computere til klipningen. Gennem hele processen gøres deltagelsen så enkel som mulig, idet grundtanken er at alle skal kunne være med. Juryen består af anerkendte film- og tv-folk. Formmæssigt er der frit valg. Filmene bedømmes ud fra hvor godt de behandler emnet, uanset om der bruges skuespillere eller ej. Deltagerne til VideoMarathon er enkeltpersoner. Dvs. den tilmeldte krediteres både som instruktør og filmklipper; kun denne person må være til stede under klipningen. Det er tilladt at bruge både skuespillere og andre hjælpere under optagelserne. På den måde kan en deltager sagtens have et stort hold til at hjælpe sig.

Idé og ankermand bag VideoMarathon er filminstruktør David Peter Fox som fik arrangementet startet med Tilrettelægger Martin Gibskov Bruun og Ingeniør Jan Jensen samt flere andre frivillige som lagde mange kræfter i projektet. 

Deres Facebookside tyder ikke på at eventet er kommet i gang igen efter pandemien.

Ideen om at lave en film indenfor 48 timer bredt sig til mange lande og går under navnet 48hour film project.

Eksterne kilder/henvisninger  

 http://www.tv2lorry.dk/interview/interview-videomarathon-alle-filmentusiaster  
 http://politiken.dk/kultur/filmogtv/ECE168903/videomarathon-starter-fredag/  
 http://politiken.dk/kultur/filmogtv/ECE138742/videomaraton-for-boern/  
 http://www.aok.dk/film/lav-film-med-videomarathon-paa-roskilde-festival  
 http://www.cinemazone.dk/news.asp?id=2797&area=3
 Websted

Film i Danmark
Film i Sverige
Film i Norge
Hollywood Boulevard

Hollywood Boulevard er en boulevard i Los Angeles, Californien, USA, som bøjer ved Sunset Boulevard i øst og går nordvest til Vermont Avenue, hvor den retter sig ud ved Laurel Canyon Boulevard. Vest om Laurel Canyon fortsætter den som en mindre vej blandt boligkvarterer, inden den slutter ved Sunset Plaza Drive.

1958 blev Hollywood Walk of Fame bygget på Hollywood Boulevard, som går fra Gower Street til La Brea Avenue. Senere har man gjort sit bedste for, at forbedre Hollywood Boulevard, da den har rygte for at være kriminel og nedslidt.

Kendte attraktioner 
 Bob Hope Square (Hollywood and Vine)
 Grauman's Chinese Theatre
 Grauman's Egyptian Theatre
 Capitol Tower
 El Capitan Theatre
 Frederick's of Hollywood
 Hollywood and Highland
 Hollywood Roosevelt Hotel
 Hollywood Walk of Fame
 Hollywood Wax Museum
 Janes House
 Kodak Theatre
 Masonic Temple
 Musso & Frank Grill
 Pantages Theatre
 Pig 'N Whistle
 Ripley's Believe It Or Not! Odditorium

Se også 

Bygninger, konstruktioner og anlæg i Los Angeles
Veje i USA
Boulevard
Korup Idrætsforening

Korup Idrætsforening forkortes KIF, er en idrætsforening i Korup, Odense NV. Klubben holder mest til i Korup, men afdelingen for fodbold holder til i Slukefter. KIF har flere forskellige sportsgrene tilknyttet bl.a. fodbold, bordtennis, håndbold og løbeklubben Korup-motion. I 2010/11 sæsonen spiller KIF's førstehold i fodbold i Fyns serie 1.

Ekstern kilde/henvisning 
 Korup Idrætsforenings hjemmeside (vedrørende fodbold)
 S1 2007, pulje 2 

Fodboldklubber under DBU Fyn
Sportsklubber i Odense
Kerteminde Boldklub

Kerteminde Boldklub blev i 1927 startet som en cricketklub, som dog allerede samme år valgte at udvide med fodbold. Fra 1954 har Kerteminde Boldklub imidlertid måtte nøjes med at være en fodboldklub. Klubben benytter Kerteminde Stadion, som er beliggende på Enggade 19, 5300 Kerteminde. I 2007 har Kerteminde Boldklub et hold placeret i Fyns serie 1.

Se også 
 FC Amanda

Ekstern kilde/henvisning 
 Kerteminde Boldklubs officielle hjemmeside)
 S1 2007, pulje 2 

Fodboldklubber under DBU Fyn
Boldklub
Riksgränsen

Riksgränsen er en by, der ligger på den svenske side af grænsen mellem Sverige og Norge, i Jukkasjärvi församling, Kiruna kommune. En populær sport i byen er skisport, hvor løjperne er åbne fra februar til midsommer.

Riksgränsen har også en jernbanestation på Malmbanan med togforbindelser til Narvik i Norge, og i Sverige med Kiruna, Boden og Stockholm.

Nord for Riksgränsen ligger søen Vassijaure.

Ekstern henvisning 

 Hjemmeside om Riksgränsen

Norrbottens län
Gran kommune

Gran er en kommune og en by i Innlandet fylke i Norge. Stednavnet kan enten stamme fra trænavnet gran og vin, som betyder eng, eller det latinske ord granula, som betyder korn. Højeste punkt er Lushaugen der er 812 moh.

Geografi 
Gran er en del af Hadeland. Mod nord grænser kommunen op til Søndre Land og Vestre Toten, mod øst til Hurdal og Nannestad, mod syd til Lunner og Jevnaker, og mod vest til Ringerike.

De fleste af kommunens indbyggere bor i byerne Gran, Brandbu, Jaren og Bjoneroa.

Økonomi 
Kommunens nettoindkomst pr. indbygger udgjorde i 2002 24.098 NOK, og bruttoindkomsten var 41.835 NOK. (også kommunal økonomi, ikke privat). Sundhedsudgifter udgjorde ca. 1/3 af det totale budget, hvilket er 7.5 procent over landsgennemsnittet.

Historie 

På Granavollen ligger Søsterkirkene, to stenkirker fra middelalderen. De er bygget side om side. Den mindste og ældste er Mariakirke, en kirke med et enkelt kirkeskib bygget i romansk stil. Nikolaikirke ved siden af er en trefløjet basilika, formentlig inspireret af Halvardskirken i Oslo. Ifølge de lokale myter er kirkerne bygget af to søstre, der hadede hinanden så meget, at de ikke engang ville gå i den samme kirke. En mere fornuftspræget forklaring er dog, at Mariakirke blev bygget til den lokale menighed, mens Nikolaikirke var forbeholdt det større Hadeland sogn.

I Tingelstad findes en anden middelalderlig stenkirke fra det 12. århundrede, som kaldes Tingelstad gamle kirke. Bygningen har overlevet, selv om den kun har været sporadisk brugt de seneste 140 år. Her finder man også Hadeland Folkemuseum med en række bygninger fra området, landbrugsredskaber og en gravhøj fra vikingetiden, samt en kopi af Dynnasteinen, en runesten fra det 11. århundrede. Desuden har museet et arkiv med fotografier og dokumenter fra området.

Seværdigheder 
 Søsterkirkerne på Gran, to stenkirker fra middelalderen, som er bygget side om side. Den mindste og ældste er Mariakirken, en enskibet romansk kirke, mens Nikolaikirken er en treskibet basilika, sandsynligvis efter forbillede af Halvardskirken i Oslo. I følge sagnet blev kirkerne bygget af to søstre, men en bedre forklaring er, at Mariakirken er bygget for den lokale menighed, mens Nikolaikirken er en hovedkirke for Hadeland.
 Tingelstad gamle kirke
 Hadeland Folkemuseum
 Stensætnigen på Bilden
 Raukr Vikingemuseum

Eksterne henvisninger 

 Kultur i Gran på kortfra Kulturnett.no 

Kommuner i Innlandet
Kommuner i Oppland
Hokksund

Hokksund er en by i Øvre Eiker kommune i Buskerud fylke i Norge, og et naturlig kommunecenter for indbyggerne i kommunen. Nordøst for Drammenselven ligger Gamle Hokksund, mens Hokksund station og nyere bebyggelse ligger på sydvestsiden. Ca. 8.000 af kommunens 15.600 indbyggere bor i byen eller i omegnen. Der er kommet flere nye boligområder i udkanten af byen, f.eks. Frognes, Semsmoen, Loesmoen og Ullernåsen.

Historie m.m. 
Egentlig hed Hokksund Haugsund (af gårdsnavnet Haug, og sund, "færgested") frem til 1920. Det skabte mange forviklinger at navnet lignede Haugesund, specielt for postvæsenet. Derfor vedtog departementet at stedet skulle hedde Hokksund, trods stærke protester fra herredsstyre og lokalbefolkning som hellere ville have navnet Eiker.

Hokksund har udviklet sig på begge sider af Drammenselva. Rejsende som skulle til Hallingdal og Numedal fra Oslo eller Drammen måtte passere Hokksund, og de som skulle til Kongsberg måtte krydse elven. De blev roet over af sundmænd. Da der blev fundet sølv i Kongsberg i 1623 bestemte kongen, Christian IV, at der skulle bygges kørevej mellem Kongsberg og Hokksund og videre til Drammen og Oslo. Vejstrækningen Kongsberg-Hokksund blev således Norges første kørevej. I 1866 kom også jernbanen med bygningen af Randsfjordbanen. Hokksund Station er i dag et vigtigt knudepunkt både for Bergensbanen og Sørlandsbanen.

Jernbanen gav arbejde til mange og var også vigtig for udviklingen af det lokale erhvervsliv. Flere virksomheder anlagde jernbaneskinner ind på deres ejendomme. Drammenselven blev desuden brugt til tømmerflådning ned mod Drammen, hvor videre udskibning foregik. Mindre sideelve blev som regel opdæmmet, så de kunne bringe tømmer ned til elven når dæmningerne blev åbnet og vandføringen blev stor nok. Der var også en del passagertrafik med båd mellem Hokksund og Drammen i gamle dage.

Hoenskatten blev fundet på gården Nedre Hoen i 1834. Det er Norges største fund af guldsmykker fra vikingetiden med i alt ca. 2,5 kg guld og nogle sølvsmykker. Skatten udstilles i Kulturhistorisk Museum i Oslo.

Seværdigheder 
Hellefossen er et populært sted for laksefiskere. Allerede i 1200-tallet blev der klaget over, at bønderne under Hellefoss hindrede laksens opgang i elven og i stedet fangede dem.

Nøstetangen glasværk var i drift her fra 1741 til 1777. Nøstetangenglas er først og fremmest kendt for sin høje kvalitet og kunstneriske udforming. En glaspokal fra dette værk blev købt for 2,2 mill. kroner for få år siden. Lysekronerne i Kongsberg kirke er blandt de mest kendte arbejder derfra. Nøstetangen museum ved den gamle sorenskrivergård viser, hvordan produktionen var, og der bliver lavet glas efter gammel tradition i glashytten ved siden af.

Faren til Kjell Eugenio Laugerud García (født 1930), der var præsident i Guatemala fra 1974-1978 stammede fra Hokksund.

Eksterne henvisninger 
 Zoombart kart og luftfoto over Hokksund
 Om Hokksund på Eikerbygda.no 
 Nasjonalbibliotekets historiske fotografier fra Hokksund 1903-1927

Byer i Norge
Buskerud fylke
Forstæder til Drammen
Sam Raimi

Samuel M. Raimi (født 23. oktober 1959 i Royal Oak, Michigan, USA) er en amerikansk filminstruktør, producer, skuespiller og manuskriptforfatter. Han er mest kendt for at have instrueret den klassike kult gyserfilm The Evil Dead og blockbusterfilmene om Spider-Man.

Udvalgt filmografi

Instruktion 
 1977 It's Murder!
 1977 Within the Woods
 1981 The Evil Dead 
 1985 Crimewave 
 1987 Evil Dead II 
 1990 Darkman 
 1993 Army of Darkness 
 1995 De hurtige og de døde 
 1998 A Simple Plan 
 2000 The Gift 
 2002 Spider-Man
 2004 Spider-Man 2
 2007 Spider-Man 3

Producent 
 1981 The Evil Dead
 2005 Boogeyman

Manus 
 1977 Within the Woods
 1981 The Evil Dead

Skuespiller 
 1977 It's Murder!
 1993 Body Bags
 1994 The Flintstones
 1994 The Hudsucker Proxy
 1995 Galaxis

Litteratur 
 Henrik Sylow: Sam Raimi (Inferno nr. 5, 1991)
 Peder Pedersen: Fake Shemps + The Evil Dead (Inferno nr. 1, 1993)

Referencer

Eksterne henvisninger 

 

Filminstruktører fra USA
Manuskriptforfattere fra USA
Skuespillere fra USA
James Harold Doolittle

James Harold "Jimmy" Doolittle (født 14. december 1896, død 27. september 1993) var amerikansk general, pilot, dr.scient. og luftfartspioner.

Doolittle gjorde tjeneste i den amerikanske hærs luftvåben under 2. verdenskrig, hvor han blandt andet blev dekoreret med den højeste amerikanske udmærkelse, Kongressens æresmedalje, for sin ledelse af Doolittle-raidet i 1942.

Biografi 
 1896 – Født i Alemeda i Californien, USA
 1917 – melder sig til militæret som flyverkadet
 1918 – udnævnt til 2. løjtnant
 1920 – udnævnt til 1. løjtnant
 1922 – Bachelor of Arts fra University of California
 1923 – modtager Distinguished Flying Cross for flyvning fra Pablo Beach i Florida til Rockwell Field i San Diego, Californien
 1924 – modtager Distinguished Flying Cross nummer to for testflyvninger samt erhverver en Master of Science fra MIT
 1925 – doktorgrad i flyvidenskab
 1926 – brækker begge ankler under en demonstrationsflyvning i Chile
 1930 – trækker sig tilbage fra hæren og bliver udnævnt til major af reserven
 1932 – sætter verdensrekord for landbaserede fly med en hastighed på ca. 470 km/t
 1940 – returnerer til aktiv tjeneste.
 1942 – bliver forfremmet til oberstløjtnant og modtager Kongressens æresmedalje for sin deltagelse i luftangrebet på Japan; Doolittle-raidet.
 1942 – springavancement, bliver udnævnt til brigadegeneral
 1942 – bliver chef for 12. Air Force i Nordafrika.
 1942 – bliver udnævnt til generalmajor
 1943 – bliver chef for 15. Air Force i Middelhavsområdet.
 1944 – bliver chef for 8. Air Force i Sydengland.
 1944 – bliver udnævnt til generalløjtnant
 1946 – trækker sig tilbage fra aktiv tjeneste
 1985 – Doolittle udnævnt til general (fire stjerner), af den amerikanske kongres, i det amerikanske luftvåben (reservelisten).
 1993 – Doolittle døde i Californien i 1993, og er begravet på Arlington National Cemetery i Virginia, ved Washington D.C..

Doolittle var den højest rangerede amerikanske reserveofficer, som gjorde militærtjeneste under 2. verdenskrig.

Dekorationer, amerikanske 
 Medal of Honor
 Medal of Freedom
 Distinguished Service Medal, to gange
 Distinguished Flying Cross, tre gange
 Bronze Star
 Air Medal, fire gange

Dekorationer, udenlandske 
Doolittle modtog flere udmærkelser fra Storbritannien, Frankrig, Belgien, Polen, Kina og Equador.

Bibliografi 
 James H. Doolittle, I Could Never Be So Lucky Again, , 
 Jonna Hoppes Doolittle, Calculated Risk,

Ekstern henvisning 

 Arlington National Cemetery hjemmeside – James Harold Doolittle 

Militærfolk fra USA
US Army Air Forces
Personer fra Californien
Frimurere fra USA
Modtagere af Presidential Medal of Freedom
Utvandrarnas Hus

Utvandrarnas Hus () ligger i Museiparken i Växjö, Kronobergs län, Småland, Sverige. Huset er Svenska Emigrantinstitutets lokaler, og det indeholder et arkiv med originaler og kopier af amerikabreve, dagbøger og fotografier. Der er også et mikrofilmarkiv over husforhørs- (familievis overhøring ved en præst i viden om kristendommen grundelementer) og andre kirkebøger til brug i slægtsforskning. Her er optegnelser over den million svenskere, som udvandrede til Nordamerika i 1800- og 1900-tallet.

Bygningen blev tegnet af den danske arkitekten Bent Jørgen Jørgensen og åbnede i 1968. I 1984 blev bygningen udvidet. I udstillingshallen står statuen Oskar och Kristina af skulptøren Axel Olsson. Der er også en model af det mobergske udvandrerfortøj Charlotta.

I 1976 indrettedes i en del af bygningen et Moberg-rum til ære for forfatteren Vilhelm Moberg, der blandt andre skrev Udvandrerne-romanerne, og som stammede fra Moshultamåla ved Emmaboda i Småland. I rummet fortælles om tilblivelsen af Mobergs romanserie.

I søen foran Utvandrarnas Hus står Carl Milles udvandrermomument. Den anden søndag i august fejres den årlige Minnesotadag i Museiparken. Samme dag hyldes også årets svenskamerikaner, der får sit navn indgraveret i en mindetavle med en liste over svenskamerikanere.

Huset har meget materiale om svensk udvandring til andre lande: Australien, New Zealand og andre områder.

Se også 
 Emigrationen fra Sverige til Nordamerika

Ekstern henvisning
 Utvandrarnas Hus

Bygninger, konstruktioner og anlæg i Kronobergs län
Seværdigheder i Kronobergs län
Växjö
Museer i Sverige
Museer etableret i 1968
Slidgigt

Slidgigt eller artrose er den mest udbredte af de reumatiske lidelser. Der er ikke tale om en systemisk bindevævssygdom, selv om ledsymptomerne minder om leddegigt. Primær artrose (uden en speciel årsag) adskilles fra sekundær artrose (efter tidligere skade på leddet). Slidgigt mellem hvirvler i nakke og ryg kaldes ofte spondylose. Hyppigst rammes dog tommelfingeren, storetåen, hofter og knæer.

De fleste har en mild til moderat grad af slidgigt, og kun omkring ti pct behøver en ledprotese. Da protesen normalt ikke holder i mere end omkring 20 år, er man tilbageholden med at operere yngre patienter. Ved svær artrose er bruskfladerne nedslidte, så knoglen er blottet. Smerterne kan da være meget voldsomme.

Årsag 
Brusken i leddene ligger som en glat, elastisk skive over enden af knoglerne. Ledbrusk har ingen nerver eller blodforsyning, og ringe evne til at reparere en påført skade. Omkring leddet ligger en ledkapsel, med en indvendig klædning af ledhinde. Slidgigt begynder hyppigt i en af disse strukturer; typisk ved en skade i brusken. Bruskcellernes og ledhinder reagerer så med betændelse, hvorved ledhinden afgiver mere ledvæske. De betændelsesstoffer, cellerne udskiller, begynder nedbrydningen af ledbrusken. Efterhånden berøres alle leddets dele af sygdommen. Patienten oplever smerter og stivhed i det angrebne led. Kvinder rammes noget oftere af sygdommen end mænd.

Behandlingsmetoder 
Der kendes i 2019 ingen sikker behandling for at standse eller reversere slidgigt. Injektion af en vis type stamceller isoleret fra knoglemarv eller fedtvæv sprøjtet ind i det angrebne knæ, medfører nedsat smerter og mindre stivhed de næste 1-2 år. Bruskskaden heles imidlertid ikke; og behandlingen er uhyre kostbar. Injektion af betændelsesdæmpende stoffer som hyaluronsyre tilbydes også; men heller ikke de påvirker selve sygdomsprocessen. Man sætter sit håb til to nye former for behandling:
 Hos patienter med en lokaliseret skade i ellers normal brusk, kan der nu dannes bruskskiver fra patientens egne celler. Man håber, at kunne undgå udvikling af slidgigt ved at fylde bruskskaden med sådanne skiver.
 Der er identificeret en stump gen, et mikroRNA, som ud til at modvirke de processer, der igangsætter en udvikling af slidgigt. Man håber, at en indsprøjtning med denne genstump i angrebne led i tidlig fase vil kunne standse (og måske endda reversere) ødelæggelsen.

Guldimplantation er oprindelig blevet forsøgt på hunde og heste. Fra 1996 har læge Hans Kryger Kjerkegaard  behandlet med guldimplantater også på mennesker. Der er tale om små specialbehandlede guldstykker på 1 x 1 x 2 mm lagt ind i akupunkturpunkterne i ryggen eller de angrebne led. Et pilotprojekt hvor 30 patienter fik indsat guld i knæet har foreløbigt demonstreret at metoden kan lindre smerterne hos patienter med artrose, primært pga. guldets evne til at dæmpe inflammationen i leddet.  

Glucosamin (evt. med chondroitin) er undersøgt i mange studier, men sammenfattende mener man at effekten er ringe.

Noter

Eksterne kilder/henvisninger 

 Helbredsprofilen: Slidgigt - viden og erfaringer 
 Slidgigtssymptomer

Geriatriske sygdomme
Rheumatologiske sygdomme
Rasmus Søby

Rasmus Søby (1989-) er en ung basketballspiller for Canaldigital-ligaholdet Bakken Bears. Han debuterede i ligaen den 19. oktober 2007 i en kamp mod topholdet Team FOG Næstved og blev topscorer med 17 points. Hans første kamp på Bakkens bedste hold var en pokalkamp mod Virum den 1. oktober 2006, hvor han scorede 6 points.

Sammen med holdkammeraten Morten Sahlertz i Bakken Bears var Søby 2007 med ved B-EM for U/18-landshold i Bulgarien, og her imponerede han ved at score mindst ti point i alle Danmarks syv kampe og opnå et snit på 14,9 point pr. kamp. Spiller nu (2012) for ligaholdet BC Aarhus (tidligere Åbyhøj Basketball).

Hold 
 Hinnerup BBK
 Skovbakken Basket
 Oure Idrætsefterskole
 Bakken Bears
 Landsholdet - European Championship Men Division C i 2010
 Åbyhøj Basketball - BC Aarhus Statistik 2011-2012 Statistik 2012-2013  
 Randers Cimbria Statistik 2013-2014

Resultater 
 DM-guld: (2007/08) med både Bakken Bears og Ung Senior Herrer Skovbakken.
 Ungdomsdanmarksmesterskab-sølv: 2002/2003, 2004/2005, 2005/2006

Basketballspillere fra Danmark
Personer fra Aarhus
Lagwagon

Lagwagon er et punk rock/skate punk band, som stammer fra den lille by Goleta lige uden for Santa Barbara, Californien. Navnet "Lagwagon" stammer oprindeligt fra bandets gamle varevogn i hvilken de turnerede. De har udgivet 9 albums på Fat Wreck Chords, og frontmand Joey Cape er også med i punk rock cover bandet Me First and the Gimme Gimmes og Bad Astronaut med hvem han har udgivet 3 albums. Bandet stod stille i 1999-2000 og blev i 2002 genforenet med et comeback album Blaze, som blev udgivet det følgende år. Gruppen insisterer på, at de aldrig gik fra hinanden, men at de blot tog en pause med planer om at indspille igen. I 2004 udgav Joey Cape et akustisk split album sammen med No Use For A Name forsanger Tony Sly, som indeholder akustiske versioner af sange fra begge bands. Lagwagons seneste album Resolve blev udgivet d. 1. november 2005 og er en hyldest til afdøde Derrick Plourde, den oprindelige trommeslager i Lagwagon og Bad Astronaut. Den 12. august 2006 blev det offentliggjort på siden Punkbands.com, at Lagwagon ventes at indspille og udgive et nyt album engang i 2007.

Diskografi

Studiealbums

EP'e

Bokssæt

Andre udgivelser

Singler og musikvideoer 
 "Island of Shame" from Trashed
 "Razor Burn" from Hoss
 "Falling Apart" from Blaze
 "Heartbreaking Music" from Resolve
 "Made of Broken Parts" from Hang
 "Bubble" from Railer
 "Surviving California" from Railer
 "Stealing Light" from Railer

Compilations 
 "Noble End" on Can of Pork
 "Know-It-All" and "Mr. Coffee" on Fat Music For Fat People
 "Sleep" and "Laymen's Terms" on Survival of the Fattest
 "Raise a Family" on Physical Fatness
 "May 16" on Life in the Fat Lane
 "Alison's Disease" on Live Fat, Die Young
 "Never Stops" on Uncontrollable Fatulence
 "Randal Gets Drunk" on Short Music for Short People
 "Failure" on A Compilation of Warped Music from Double Plaidinum
 "Dinner and a Movie" on Warped Tour 2002 Tour Compilation from Blaze
 "Falling Apart" on Warped Tour 2003 Tour Compilation from Blaze
 "S.O.S. (One Man Army)" on Let Them Know: The Story of Youth Brigade and BYO Records
 "Status Pools" on Rock Against Bush, Vol. 2
 "Violins" on Wrecktrospective from Hoss
 "Discomfort Inn (Tony Sly)" on The Songs of Tony Sly: A Tribute
 "A Feedbag of Truckstop Poetry" on Playing 4 Square

Eksterne henvisninger 
 

Punkgrupper fra USA
Musikgrupper fra 1989
Morten Rose

Morten Rose (født 7. januar 1975) er en dansk skuespiller, uddannet fra Skuespillerskolen "Holberg" i 1999.

Han har medvirket i en lang række teatre, reklamefilm, samt film og tv-serier, bl.a. Klokkeren fra Notre Dame (Cirkusbygningen 2002), Ronja Røverdatter (Cirkusbygningen 2002), Julegaven (2003), Dyrene i Hakkebakkeskoven (Portalen i Greve 2003), Skatteøen (Tivolis Koncertsalen 2004), Nattergalen (Turné med Mastodonterne 2005), Træfpunkt (Krudttønden 2006), Pyrus – Alletiders Juleshow (Vejle Musikteater 2008). På Taastrup Teater har han spillet roller som Ansgar og Poppo i forestillingen Jernbyrd. Han fik sin spillefilmsdebut i Otto Rosings Nuummioq i 2009. Forinden havde han medvirket i Jacob Bitsch's afgangsfilm Der er ingen ende på Vejle samt i flere kortfilm. Han har desuden medvirket i den norske tv-serie Berlinerpoplene (2006-08) - I 2012 spillede han med som biskoppens faster Elsa i Det kgl. teaters opsætning af Fanny og Alexander. I 2014 var han med i julekalenderen Tidsrejsen.

Filmografi 
 Der er ingen ende på Vejle (kortfilm, 2007)
 Nuummioq (2009)
 Submarino (2010)
 Skrivesperre og kunstneriske ambisjoner & om en hund som må bøte med livet på grunn av summen av de to (kortfilm, 2011)
 A Practician, a Prophet & a Poor Wretched Soul (novellefilm, 2012)
 Patienten (kortfilm, 2012)
 Uskyldig (2015)
 Kollektivet (2016)
 Antboy 3 (2016)
 Fuglene over sundet (2016)
 Gælden (2017)
Redbad (2018)
Kursk (2019)

Tv-serier 
 Humorakademiet (2004)
 Det vildeste westen (2005)
 Berlinerpoplene (2007)
 Buzz Aldrin, hvor ble det av deg i alt mylderet? (2011)
 Tidsrejsen (tv-julekalender, 2014)

Eksterne henvisninger 
 
 Om Morten Rose  på Det Kongelige Teaters website
 

Teaterskuespillere fra Danmark